ai4bharat/Pralekha huggingface dataset:
सड़क परिवहन एवं राजमार्ग मंत्रालय
एनएचएआई सुलह के माध्यम से दावों का तेजी निपटारा कर रहा है
सुलह के माध्यम से दावों के निपटारे में तेजी लाने और अपनी देनदारियों को कम करने के प्रयास में, भारतीय राष्ट्रीय राजमार्ग प्राधिकरण  ने तीन स्वतंत्र विशेषज्ञों वाली सुलह समितियों  का गठन करके सुलह की प्रक्रिया को तेजी के साथ शुरू कर दिया है, प्रत्येक सीसीआईई में तीन सदस्य हैं। इन सुलह समितियों का नेतृत्व न्यायपालिका के सेवानिवृत्त अधिकारी, लोक प्रशासन, वित्त और निजी क्षेत्र के वरिष्ठ विशेषज्ञों द्वारा किया जा रहा है।
मध्यस्थता अधिनियम 2015 और इसमें किए गए संशोधन 2019 के अनुसार, सभी मध्यस्थता विवादों का निपटारा 12 से 18 महीने की अवधि के अंदर किया जाना है। यद्यपि, 12 महीने के अंदर दावों के निपटारे की संभावना बहुत कम है क्योंकि इसमें विभिन्न प्रक्रियाएं शामिल होती हैं। इसके साथ ही, सुलह का रास्ता, दावों का निपटारा सौहार्दपूर्ण रूप से तेजी के साथ, न्यायपूर्ण और पारदर्शी तरीके से सुनिश्चित करता है। प्रत्येक मामले में सुलह-सह-निपटान कार्यवाही, शुरुआत के दिन से लेकर छह महीने की अवधि के अंदर पांच बैठकों के माध्यम से पूरी की जाती है, जिसे सीसीआईई को संदर्भित किया जाता है। इसके अलावा, मध्यस्थता और सुलह  अधिनियम, 2015 के अनुसार सुलह एक बहुत ही मजबूत और तेज प्रक्रिया है और इस प्रक्रिया के माध्यम से निपटान का कानूनी मूल्य एक समान ही है जैसे कि एक मध्यस्थता वाला निर्णय या न्यायपालिका का निर्णय।
अब तक, कुल 13,349 करोड़ रुपये के दावों के साथ सीसीआईई के पास निपटारे के लिए 108 मामले भेजे गए और जिनका 3,743 करोड़ रुपये की राशि के साथ सफलतापूर्वक निपटारा किया गया है। एनएचएआई द्वारा सभी विवादों को सुलह के माध्यम से सुलझाने के लिए फास्ट ट्रैक प्रणाली पर काम किया जा रहा है। इसके माध्यम से न केवल लंबे समय से चली आ रही मध्यस्थता प्रक्रिया में दोनों पक्षों के लिए कानूनी परेशानियों में कमी आएगी बल्कि मध्यस्थता के मामलों में फंसी हुई राशि को निजी क्षेत्र के पुनरुद्धार में भी लगाया जा सकता है।
एसजी/एएम/एके/एसके-
(Visitor Counter : 328
प्रधानमंत्री कार्यालय
योग की सहजता ही इसकी विशेषता : प्रधानमंत्री
प्रधानमंत्री श्री नरेन्द्र मोदी ने कहा है कि योग की सहजता ही इसकी विशेषता है। उन्होंने कहा कि योग घर पर, कामकाज के बीच ब्रेक के समय या फिर कुछ लोगों के साथ मिलकर किया जा सकता है। उन्होंने आगे कहा कि योग के लिए बस एक योग मैट और थोड़ी सी जगह की जरूरत होती है।
प्रधानमंत्री ने ट्वीट किया:
‘‘योग की सुंदरता इसकी सादगी में है। आपको केवल एक योगा मैट और कुछ खाली जगह चाहिए।
योग घर पर, वर्क ब्रेक के दौरान या समूह में किया जा सकता है।
मुझे आशा है कि आप इसका नियमित अभ्यास करेंगे..’’
रक्षा मंत्रालय
अगेंस्ट फर्म डिमांड श्रेणी-1 की वस्तुओं की खरीद के लिए बनाये गए ऑनलाइन सीएसडी पोर्टल का एक वर्ष पूरा हुआ
अगेंस्ट फर्म डिमांड  श्रेणी-1 की वस्तुओं की खरीद के लिए समर्पित कैंटीन स्टोर्स डिपार्टमेंट  का ऑनलाइन पोर्टल 08 जनवरी 2022 को अपनी सेवा का एक वर्ष पूरा कर रहा है। एएफडी-1 सामान जैसे कि कार, मोटरसाइकिल, स्कूटर, टीवी, फ्रिज इत्यादि पोर्टल  के माध्यम से सीएसडी लाभार्थियों को बेचे जाते हैं, जिनमें सेवारत एवं सेवानिवृत्त सशस्त्र बल कर्मियों, युद्ध में शामिल हुए रक्षा कर्मियों की विधवाओं और असैन्य रक्षा कर्मचारियों को आवश्यकतानुसार वस्तुएं विक्रय की जाती हैं। इस पोर्टल के माध्यम से पिछले एक वर्ष में 81,046 कारें, 48,794 दुपहिया वाहन तथा 9,702 अन्य सामान बेचे गए और इनसे 6,185 करोड़ रुपये की बिक्री हुई।
यह पोर्टल रक्षा मंत्री श्री राजनाथ सिंह द्वारा 08 जनवरी 2021 को प्रधानमंत्री श्री नरेन्द्र मोदी की 'डिजिटल इंडिया' पहल के हिस्से के रूप में लॉन्च किया गया था। एएफडी पोर्टल की सफलता की पहली वर्षगांठ मनाने के लिए 07 जनवरी 2022 को सभी सीएसडी डिपो में समारोह आयोजित किए गए। पोर्टल के एक साल पूरे होने पर पांच मिनट की वीडियो क्लिप के माध्यम से और सभी डिपो में लाभार्थियों से फीडबैक लिया गया। समारोह के दौरान सभी कोविड -19 प्रोटोकॉल का पालन किया गया।
कुछ ऐसे लाभार्थी जिन्होंने पोर्टल के माध्यम से सामान खरीदा था, वे भी डिपो में इस कार्यक्रम में शामिल हुए। उन्होंने रक्षा मंत्रालय की पहल की सराहना की और सीएसडी टीम का आभार व्यक्त किया। पोर्टल के विकास तथा संचालन के लिए टीम को प्रशंसा प्रमाण पत्र प्रस्तुत किए गए। सीएसडी मुख्यालय, कैंटीन सेवा निदेशालय, राष्ट्रीय सूचना विज्ञान केंद्र, स्मार्ट चिप प्राइवेट लिमिटेड और डिपो के प्रतिनिधियों को उनके योगदान के लिए सम्मानित किया गया।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 168.47 करोड़ से अधिक टीके लगाए जा चुके हैं
भारत में सक्रिय मरीजों की संख्या 14,35,569 है
सक्रिय मामलों की दर 3.42 प्रतिशत है
स्वस्थ होने की वर्तमान दर 95.39 प्रतिशत
बीते चौबीस घंटों में 2,46,674 लोग स्वस्थ हुए,अब तक स्वस्थ हुए कुल लोगों की संख्या 4,00,17,088 है
पिछले 24 घंटों में 1,49,394 नए मामले सामने आए
दैनिक सक्रिय मामलों की दर 9.27 प्रतिशत है
साप्ताहिक सक्रिय मामलों की दर 12.03 प्रतिशत है
अब तक 73.58 करोड़ जांच की जा चुकी हैं,बीते चौबीस घंटों में 16,11,666 जांच की गई
उप राष्ट्रपति सचिवालय
उपराष्ट्रपति ने लोगों को होली पर बधाई दी
उपराष्ट्रपति श्री एम. वेंकैया नायडू ने होली के अवसर पर लोगों को शुभकामनाएं दी हैं। एक संदेश में, उन्होंने कहा कि रंगों का त्यौहार होली पूरे देश में पारंपरिक उत्साह और उमंग के साथ मनाया जाता है। यह बुराई पर अच्छाई की जीत का उत्सव है। यह खुशी, सौहार्द और मिलन का त्यौहार है।
उपराष्ट्रपति के संदेश का मूला पाठ निम्नलिखित है:
“मैं होली के शुभ अवसर पर अपने देश के लोगों को हार्दिक बधाई और शुभकामनाएँ देता हूँ।
होली रंगों का त्यौहार है। यह पूरे देश में पारंपरिक उत्साह और उमंग के साथ मनाया जाता है। रंगो का त्यौहार होली ऋतुओं के परिवर्तन का उत्सव है। यह बुराई पर अच्छाई की जीत का त्यौहार है। यह एक ऐसा त्योहार है यह खुशी, सौहार्द और मिलन का त्यौहार है।
यह त्यौहार हमारे जीवन में शांति, सद्भाव, समृद्धि और खुशियां लेकर आए।”
रसायन एवं उर्वरक मंत्रालय
जन औषधि दिवस समारोह 7 मार्च, 2020 को मनाया जाएगा
प्रधानमंत्री वीडियो कांफ्रेंस के माध्यम से जन औषधि केन्द्रों से संवाद करेंगे
जन औषधि दिवस 7 मार्च, 2020 को मनाया जाएगा। प्रधानमंत्री श्री नरेन्द्र मोदी नई दिल्ली से वीडियो कांफ्रेंसिंग के माध्यम से चुने हुए जन औषधि केन्द्रों के मालिकों तथा प्रधानमंत्री भारतीय जन औषधि परियोजना  के लाभार्थियों से बातचीत करेंगे। दूरदर्शन समाचार के माध्यम से प्रत्येक जन औषधि केन्द्र से प्रधानमंत्री के संदेश को प्रसारित किया जाएगा।
केंद्रीय रसायन और उर्वरक मंत्री श्री डी वी सदानंद गौड़ा उत्तर प्रदेश के वाराणसी में प्रधानमंत्री भारतीय जन औषधि परियोजना केंद्र में भाग लेंगे। केंद्रीय जहाजरानी और रसायन तथा उर्वरक राज्य मंत्री श्री मनसुख लक्ष्मणभाई मंडाविया जम्मू और कश्मीर के पुलवामा में प्रधानमंत्री भारतीय जन औषधि परियोजना केंद्र में भाग लेंगे। श्री गौड़ा ने सभी केन्द्रीय मंत्रियों से जन औषधि दिवस समारोह में भाग लेने का अनुरोध किया है, ताकि जन औषधि केन्द्रों की दवाइयों के प्रति लोगों का विश्वास बढ़ाया जा सके और योजना के बारे में जागरूकता पैदा की जा सके।
पूरे देश में पीएमबीजेपी केन्द्रों पर योजना के बारे में जागरूकता बढ़ाने के लिए विभिन्न कार्यक्रम आयोजित किए जाएंगे। इन कार्यक्रमों में डॉक्टर, स्वास्थ्य विशेषज्ञ, एनजीओ तथा बड़ी संख्या में लाभार्थी शामिल होंगे। जन औषधि दिवस का उद्देश्य जेनेरिक दवाओं के उपयोग के बारे में जागरूकता पैदा करना है। इस अवसर पर सभी के लिए गुणवत्ता संपन्न स्वास्थ्य देखभाल का कदम सरकार द्वारा उठाए गए हैं। इन कदमों में आयुष्मान भारत, पीएमबीजेवाई आदि शामिल हैं।
प्रधानमंत्री जन औषधि परियोजना की घोषणा प्रधानमंत्री ने की थी, ताकि रियायती दरों पर सभी को विशेषकर गरीब और वंचित लोगों को उच्च गुणवत्ता की दवाइयां उपलब्ध कराई जा सकें ।
जन औषधि केंद्र को विश्व की सबसे बड़ी खुदरा दवा श्रृंखला माना जाता है। देश के 700 जिलों में 6200 जन औषधि केंद्र खोले गए हैं। इन केंद्रों में वित्त वर्ष 2019-20 में 390 करोड़ रुपये से अधिक की कुल बिक्री हुई और इससे सामान्य नागरिकों के लिए कुल 2200 करोड़ रुपये की बचत हुई। यह योजना सतत और नियमित आय के साथ स्वरोजगार का अच्छा साधन प्रदान करती है।
निर्वाचन आयोग
भारत को वर्ष 2022-24 की अवधि के लिए एसोसिएशन ऑफ एशियन इलेक्शन अथॉरिटीज  का अध्यक्ष चुना गया है
एसोसिएशन ऑफ एशियन इलेक्शन अथॉरिटीज  के कार्यकारी बोर्ड और महासभा की 7 मई, 2022 को मनीला  में आयोजित बैठक में भारत को सर्वसम्मति से वर्ष 2022-2024 तक की अवधि के लिए एएईए का नया अध्यक्ष चुना गया है। कमीशन ऑन इलेक्शन मनीला एएईए का वर्तमान अध्यक्ष था। कार्यकारी बोर्ड के नए सदस्यों में अब रूस, उज्बेकिस्तान, श्रीलंका, मालदीव, ताइवान और फिलीपींस शामिल हैं।
उप चुनाव आयुक्त श्री नितेश व्यास की अध्यक्षता में भारत निर्वाचन आयोग का 3 सदस्यीय प्रतिनिधिमंडल मणिपुर के सीईओ श्री राजेश अग्रवाल और राजस्थान के सीईओ श्री प्रवीण गुप्ता के साथ मनीला में आयोजित कार्यकारी बोर्ड की बैठक में शामिल हुआ और इसने वर्ष 2022-23 के लिए अपनी कार्य योजना तथा वर्ष 2023-24 के लिए भविष्य की गतिविधियों के बारे में कार्यकारी बोर्ड को प्रस्तुति दी। इन्होंने समावेशी और सहभागी चुनाव के लिए निर्वाचन और राजनीतिक प्रक्रियाओं में आ रही सामाजिक-राजनीतिक बाधाओं को दूर करने के लिए भारत द्वारा किए गए विभिन्न ठोस और लक्षित उपायों के बारे में भी प्रस्तुति दी।
एसोसिएशन ऑफ एशियन इलेक्शन अथॉरिटीज का मिशन निर्वाचन अधिकारियों में अनुभवों और श्रेष्ठ प्रथाओं को साझा करने तथा खुले और पारदर्शी चुनावों को बढ़ावा देने के तरीकों के बारे में चर्चा और कार्रवाई करने के लिए एशियाई क्षेत्र में गैर-पक्षपातपूर्ण मंच प्रदान करना है ताकि सुशासन और लोकतंत्र को समर्थन देने का उद्देश्य पूरा हो।
अनेक एएईए सदस्य देशों के अधिकारी समय-समय पर इंडिया इंटरनेशनल इंस्टीट्यूट फॉर डेमोक्रेसी एंड इलेक्शन मैनेजमेंट  द्वारा आयोजित अंतर्राष्ट्रीय प्रशिक्षण कार्यों में नियमित रूप से भाग ले रहे हैं। 2019 से, एएईए सदस्य देशों के 250 से अधिक अधिकारियों ने इन कार्यक्रमों में भाग लिया है। आईआईआईडीईएम विशेष एएईए सदस्य देशों के अनुकूल क्षमता विकास प्रशिक्षण कार्यक्रम भी आयोजित करता है। बांग्लादेश चुनाव आयोग के 50 अधिकारियों को वर्ष 2021-22 के दौरान प्रशिक्षण दिया गया है।
एएईए के प्रतिनिधि भारत चुनाव आयोग द्वारा आयोजित अंतर्राष्ट्रीय चुनाव आगंतुक कार्यक्रम में भी नियमित रूप से भाग ले रहे हैं। 12 एएईए सदस्य देशों के 62 अधिकारियों ने 2022 में विधानसभा चुनावों के दौरान भारतीय निर्वाचन आयोग द्वारा आयोजित तीसरे अंतर्राष्ट्रीय वर्चुअल चुनाव आगंतुक कार्यक्रम  में भाग लिया था। एएईए विश्व निर्वाचन निकायों के 118 सदस्यीय संघ  का सहयोगी सदस्य भी है।
21वीं एएईए की स्थापना और सदस्यता
सदी में एशियाई चुनाव के बारे में मनीला, फिलीपींस में 26-29 जनवरी, 1997 को आयोजित संगोष्ठी के प्रतिभागियों द्वारा पारित किए गए संकल्प के अनुपालन में एसोसिएशन ऑफ एशियन इलेक्शन अथॉरिटीज  की 1998 में स्थापना की गई थी। वर्तमान में 20 एशियाई ईएमबी एएईए के सदस्य हैं। भारत निर्वाचन आयोग एएईए के ईएमबी का संस्थापक सदस्य है और इसने वर्ष 2011-13 के दौरान एएईए के कार्यकारी बोर्ड में उपाध्यक्ष और वर्ष 2014-16 के दौरान अध्यक्ष के रूप में भी कार्य किया है।
जल शक्ति मंत्रालय
जल जीवन मिशन अनुसंधान और विकास को बढ़ावा देता है
जल जीवन मिशन को राज्यों के साथ साझेदारी में लागू किया जा रहा है। इसके तहत 2024 तक गांवों के हर घर में क्रियाशील घरेलू नल कनेक्शन उपलब्ध कराया जा रहा है। इस मिशन का उद्देश्य नियमित और दीर्घकालिक आधार पर पर्याप्त मात्रा  और निर्धारित गुणवत्ता युक्त पीने योग्य पानी की हर ग्रामीण परिवार को आपूर्ति सुनिश्चित कराना है।
प्रधानमंत्री श्री नरेन्द्र मोदी ने 15 अगस्त, 2020 को स्वतंत्रता दिवस के अवसर पर लाल किले की प्राचीर से राष्ट्र को दिए गए अपने संबोधन में जल जीवन मिशन के एक वर्ष पूरे होने के बारे में यह घोषणा की थी कि पूरे देश में एक साल की इस अवधि में 2 करोड़ परिवारों को नल का कनेक्शन उपलब्ध कराया गया है। 1 लाख से अधिक परिवारों को प्रतिदिन पेयजल का कनेक्शन दिया जा रहा है।
ग्रामीण पेयजल की आपूर्ति एक जटिल विषय है जिसमें विभिन्न सामाजिक, पर्यावरणीय और तकनीकी चुनौतियां जैसे भू-जीनिक और मानवोद्भव जल गुणवत्ता मुद्दे, कड़े एडापो-जलवायु परिस्थितियों और आपदाग्रस्त क्षेत्रों में दीर्घकालिक पीने के जल की आपूर्ति, जल सेवा आपूर्ति का मापन और निगरानी, व्यवहार परिवर्तन प्रबंधन, लागत प्रभावी ग्रे-जल शोधन और पुन: उपयोग इत्यादि शामिल हैं। इस प्रकार ग्रामीण जल सुरक्षा के भविष्य के साथ जल जीवन मिशन को तेजी से और बड़े पैमाने पर लागू करते समय चुनौतियों और ज्ञान अंतराल को देखते हुए, जलापूर्ति क्षेत्र में महत्वपूर्ण अनुसंधान और नवाचार की बहुत आवश्यकता है।
अब, पहले के मुकाबले राष्ट्रीय जल जीवन मिशन ग्रामीण क्षेत्रों में जल आपूर्ति क्षेत्र में सामने आने वाले मुद्दों के समाधान के लिए उन्नत अनुसंधान और नवाचार को सहायता और बढ़ावा देगा। राष्ट्रीय जल जीवन मिशन नवाचारों, युवा अन्वेषकों, शोधकर्ताओं, शिक्षाविदों, उद्यमियों और इस क्षेत्र में कार्यरत स्टार्ट-अप्स से लागत प्रभावी समाधान तथा ज्ञान अंतराल को भरने के लिए प्रस्ताव आमंत्रित कर रहा है। इसके अलावा, विभाग/राष्ट्रीय मिशन/एसडब्ल्यूएसएम ग्रामीण जल आपूर्ति के कुशल, प्रभावी और आर्थिक रूप से सक्षम प्रबंधन के लिए साक्ष्य-आधारित तकनीकी प्रयासों को अपनाने के लिए कार्य अनुसंधान और समवर्ती मूल्यांकन आयोजित करेगा। जल जीवन मिशन के तहत ये अनुसंधान और विकास परियोजनाएं वैज्ञानिकों, अुनसंधान और विकास संस्थानों, नवोन्मेषकों, उद्यमियों के साथ साझेदारी के निर्माण में मदद करेगा और इससे सृजित उपयोगी ज्ञान पेयजल क्षेत्र में विभिन्न चुनौतियों से निपटने में मदद करेंगी, ताकि लोगों के जीवन में सुधार हो सके। अनुसंधान और विकास दिशा-निर्देश विभागीय पोर्टल i.https: //jalshakti-ddws.gov.in/ पर उपलब्ध हैं। सभी इच्छुक व्यक्ति/ एजेंसियां/संस्थाएं इस अवसर का उपयोग कर सकती हैं और अपने प्रस्तावों को लागू कर सकती हैं।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 217 के खंड  द्वारा प्रदत्त शक्ति का प्रयोग करते हुए, राष्ट्रपति ने अधिसूचना सं. के.13023/02/2022-यू स.II दिनांक 23.09.2022 के द्वारा कर्नाटक उच्च न्यायालय के अतिरिक्त न्यायाधीश सर्व/श्री न्यायमूर्ति  मोहम्मद घोष शुकुरे कमल,  राजेंद्र बादामीकर और  सुश्री न्यायमूर्ति खाजी जयबुन्निसा मोहिउद्दीन को कर्नाटक उच्च न्यायालय के न्यायाधीश के रूप में नियुक्त किया है। ये नियुक्तियां संबंधित कार्यालयों का कार्यभार ग्रहण करने की तारीख से प्रभावी होंगी।
रक्षा मंत्रालय
तृतीय सह गोला-बारूद  बार्ज, एलएसएएम 9  का शुभारंभ
तृतीय मिसाइल सह गोला-बारूद  बार्ज, यार्ड 77  का युद्धपोत का शुभारंभ अधीक्षक  सीएमडीई जी रवि द्वारा 22 सितम्बर 2023 को गुट्टेनादेवी, पूर्वी गोदावरी, आंध्र प्रदेश  में किया गया । स्वदेशी निर्माताओं से प्राप्त सभी प्रमुख और सहायक उपकरणों /प्रणालियों से लैस, यह बार्ज रक्षा मंत्रालय की "मेक इन इंडिया" पहल का गर्व से भरा ध्वजवाहक है।
08 एक्स मिसाइल सह गोला-बारूद  बार्ज के निर्माण और वितरण के लिए मैसर्स एसईसीओएन इंजीनियरिंग प्रोजेक्ट्स प्राइवेट लिमिटेड, विशाखापत्तनम, एक एमएसएमई भारत सरकार की पहल “आत्मनिर्भर भारत” के साथ अनुबंध किया गया था। एमएसएमई शिपयार्ड ने पहले ही 18 जुलाई 2023 को पहला एमसीए बार्ज सौंप र दिया है और 18 अगस्त 2023 को दूसरे बार्ज का शुभारंभ किया है। इस बार्ज का निर्माण इंडियन रजिस्टर ऑफ शिपिंग  के वर्गीकरण नियमों के अंतर्गत 30 साल की सेवा अवधि के साथ किया जा रहा है। एमसीए बार्ज की उपलब्धता भारतीय नौसेना के जहाज व पोतघाट के साथ बाहरी बंदरगाहों दोनों पर वस्तुओं/गोला-बारूद के परिवहन, आरोहण और उतरने के लिए परिचालन प्रतिबद्धताओं की सुविधा प्रदान करेगी।
विज्ञान एवं प्रौद्योगिकी मंत्रालय
मंगल ग्रह के पास एकाकी तरंगों का पहला साक्ष्य इस ग्रह में आयन हानि के पीछे के रहस्य को उजागर कर सकता है
वैज्ञानिकों ने मंगल ग्रह के चुम्बकीय क्षेत्र  में एकाकी तरंगों अथवा विशिष्ट विद्युत क्षेत्र के उतार-चढ़ाव की उपस्थिति के पहले साक्ष्य की सूचना दी है। इन तरंगों का अध्ययन महत्वपूर्ण है क्योंकि ऐसे तरंग-कण परस्पर क्रियाओं के माध्यम से सीधे कण ऊर्जा, प्लाज्मा हानि, परिवहन आदि को नियंत्रित करते हैं।
हमारी पृथ्वी एक विशाल चुंबक है और इसका चुंबकीय क्षेत्र हमें उन उच्च गति वाले आवेशित कणों से बचाता है जो सौर पवन के रूप में सूर्य से लगातार उत्सर्जित होते रहते हैं। वहीं पृथ्वी के विपरीत मंगल ग्रह का कोई आंतरिक चुंबकीय क्षेत्र नहीं है। यह उच्च गति वाली सौर पवनों को प्रवाह में बाधा की तरह मंगल के वातावरण के साथ सीधे संपर्क करने की अनुमति देता है। ऐसा सुझाव दिया गया है कि मंगल की तरह एक दुर्बल और झीने मैग्नेटोस्फीयर में भी एकाकी तरंगों के उत्सर्जन की लगातार घटनाओं को देखा जा सकता है। हालांकि मंगल पर कई अभियानों  के बावजूद, मंगल ग्रह के मैग्नेटोस्फीयर में एकाकी तरंगों  की उपस्थिति इससे पहले कभी नहीं बताई गई है।
पहली बार, विज्ञान और प्रौद्योगिकी विभाग  के एक स्वायत्त संस्थान, भारतीय भू-चुंबकत्व संस्थान  की एक शोध टीम ने उच्च- छायांकन  की सहायता से मंगल ग्रह के चुम्बकीय क्षेत्र  में एकाकी तरंगों की पहचान और उनकी उपस्थिति की जानकारी दी है। नासा  के मंगल वायुमंडल और वाष्पशील विकास  अंतरिक्ष यान  पर लैंगम्यूर प्रोब एंड वेव इंस्ट्रूमेंट द्वारा विद्युत क्षेत्र डेटा अभिलेखित किया गया है। यहां मैग्नेटोस्फीयर दुर्बल लेकिन अत्यधिक गतिशील है और मंगल ग्रह के वातावरण के साथ सौर पवनों  के सीधे संपर्क के कारण बनता है।
एकाकी तरंगें विशिष्ट विद्युत क्षेत्र में एकध्रुवीय अथवा द्विध्रुवीय उतार-चढ़ाव  हैं जो निरंतर आयाम-चरण संबंधों का पालन करती हैं। प्रसार के दौरान इनका आकार और आकृति कम प्रभावित होती हैI इन स्पंदनों  का परिमाण और अवधि क्रमशः 1-25 मिलीवोल्ट/मीटर और 0.2-1.7 मिलीसेकंड पाई जाती है। मंगल ग्रह के चारों ओर 1000-3500 किमी की ऊंचाई पर प्रातः और दोपहर-शाम के क्षेत्रों में ये स्पंदन प्रमुख रूप से देखे जाते हैं। भोर और सांझ समय में ऐसी एकाकी तरंगों की प्रभावी उपस्थिति अभी भी एक रहस्य है और इसमें आगे की जाँच की आवश्यकता है। अनुरूपण  के माध्यम से यह पाया गया कि इन संरचनाओं का स्थानिक विस्तार बहुत छोटा  है। चूंकि इन तरंगों को प्लाज्मा ऊर्जाकरण और पृथ्वी के चुम्बकीय क्षेत्र में इसके परिवहन के लिए उत्तरदायी माना जाता है, इसलिए टीम मंगल ग्रह के चुम्बकीय क्षेत्र में कण गतिकी  में उनकी भूमिका और क्या ऐसी तरंगें मंगल ग्रह पर वायुमंडलीय आयनों की क्षति में कोई भूमिका निभाती हैं या नहीं, की खोजकर कर रही है।
प्रकाशन लिंक: डीओआई 10.3847/1538-4357/एसी7बी8बी
अधिक जानकारी के लिए, कृपया डॉ. भारती कक्कड़ से संपर्क करें ईमेल : bharati.kakad@iigm.res.in, फोन: +91-22-27484203।
चित्र 1: ऊपरी पैनल मंगल ग्रह के चारों ओर मैवेन  अंतरिक्ष यान की उस कक्षा को दिखाता है, जिसमें नीले सितारों में ऐसी एकाकी तरंगें होती हैं। निचला पैनल 9 फरवरी, 2015 को मंगल के वातावरण में देखी गई एकाकी तरंग संरचनाओं की श्रृंखला को दिखाता है।
रक्षा मंत्रालय
अमेरिका के विशेष सैन्य बलों के साथ बकलोह, हिमाचल प्रदेश में संयुक्त अभ्यास शुरू हुआ
भारत-अमेरिका संयुक्त विशेष सैन्य बलों के 13वें संस्करण का अभ्यास “वज्र प्रहार, 2022” आज स्पेशल फोर्सेज ट्रेनिंग स्कूल , बकलोह  में शुरू हो गया। अमेरिकी दल का प्रतिनिधित्व यूएस स्पेशल फोर्सेज के फर्स्ट स्पेशल फोर्सेज ग्रुप  और स्पेशल टैक्टिक्स स्क्वाड्रन  के जवानों ने किया और भारतीय सैन्य दल का गठन एसएफटीएस की अगुआई में विशेष सैन्य बलों को निकालकर किया गया था।
वज्र प्रहार की श्रृंखला के संयुक्त अभ्यास का उद्देश्य दोनों देशों के विशेष बलों के बीच संयुक्त मिशन योजना और परिचालन रणनीतियों जैसे क्षेत्रों में सर्वश्रेष्ठ परिपाटियों और अनुभवों को साझा करने के साथ ही अंतर संचालन में सुधार करना है। इस वार्षिक अभ्यास की मेजबानी भारत और अमेरिका बारी बारी से करते रहे हैं। इसका 12वां संस्करण अक्टूबर, 2021 में ज्वाइंट बेस लेविस मैकॉर्ड, वाशिंगटन  हुआ था।
21 दिन तक चलने वाले इस अभ्यास में दोनों देशों की सेनाएं संयुक्त रूप से पहाड़ी इलाकों में पारम्परिक और गैर पारम्परिक परिदृश्यों में आतंकवाद रोधी अभियानों, वायु आधारित अभियानों की एक विशेष श्रृंखला में संयुक्त प्रशिक्षण, योजना और कार्यान्वयन किया जाएगा।
यह संयुक्त अभ्यास दोनों देशों के विशेष बलों के बीच पारम्परिक मैत्रीपूर्ण तालमेल को मजबूत बनाने के साथ ही भारत और अमेरिका के बीच द्विपक्षीय रक्षा सहयोग में सुधार की दिशा में एक उल्लेखनीय कदम है।
___________________
एमजी/एएम/एमपी/डीवी
(Visitor Counter : 425
प्रधानमंत्री कार्यालय
प्रधानमंत्री ने कलबुर्गी में पीएम मित्र मेगा टेक्सटाइल्स पार्क के लिए कर्नाटक को बधाई दी
प्रधानमंत्री श्री नरेन्द्र मोदी ने कलबुर्गी में पीएम मित्र मेगा टेक्सटाइल्स पार्क की स्थापना के लिए कर्नाटक के लोगों को बधाई दी है।
केन्द्रीय मंत्री श्री पीयूष गोयल के एक ट्वीट के जवाब में, प्रधानमंत्री ने ट्वीट किया:
“कलबुर्गी में पीएम मित्र मेगा टेक्सटाइल्स पार्क की स्थापना के लिए कर्नाटक की मेरी बहनों और भाइयों को बधाई। यह पार्क कर्नाटक की समृद्ध वस्त्र परंपरा का उत्सव मनाएगा और लोगों के लिए रोजगार के अवसर भी पैदा करेगा।”
“ಕಲಬುರಗಿಯಲ್ಲಿಪಿಎಂ ಮಿತ್ರ ಮೆಗಾ ಜವಳಿ ಪಾರ್ಕ್ ಸ್ಥಾಪನೆಗಾಗಿ ಕರ್ನಾಟಕದ ನನ್ನ ಸಹೋದರ ಸಹೋದರಿಯರಿಗೆಅಭಿನಂದನೆಗಳು. ಈ ಪಾರ್ಕ್ ಕರ್ನಾಟಕದ ಶ್ರೀಮಂತ ಜವಳಿ ಪರಂಪರೆಯನ್ನುಸಂಭ್ರಮಾಚರಿಸುತ್ತದೆ ಮತ್ತು ರಾಜ್ಯದ ಜನರಿಗೆ ಉದ್ಯೋಗಾವಕಾಶಗಳನ್ನು ಸೃಷ್ಟಿಸುತ್ತದೆ.
#PragatiKaPMMitra”
लोकसभा सांसद डॉ. उमेश जी. जाधव के एक ट्वीट के जवाब में, प्रधानमंत्री ने इस मेगा टेक्सटाइल्स पार्क के माध्यम से देश की वस्त्र संबंधी विविधता को दुनिया के सामने प्रदर्शित करने की संभावनाओं का उल्लेख किया।
प्रधानमंत्री ने ट्वीट किया:
“निश्चित रूप से कर्नाटक और विशेष तौर परकलबुर्गी के लिए एक खास दिन। इस टेक्सटाइल्स पार्क के माध्यम से दुनिया को भारत की वस्त्र संबंधी विविधता और हमारे लोगों की रचनात्मकता की झलक देखने को मिलेगी।#PragatiKaPMMitra”
“ಕರ್ನಾಟಕಕ್ಕೆಮತ್ತುವಿಶೇಷವಾಗಿಕಲಬುರಗಿಗೆನಿಜಕ್ಕೂವಿಶೇಷದಿನ. ಈಜವಳಿಪಾರ್ಕ್ಮೂಲಕಜಗತ್ತುಭಾರತದಜವಳಿವೈವಿಧ್ಯತೆಮತ್ತುನಮ್ಮಜನರಸೃಜನಶೀಲತೆಯದರ್ಶನಪಡೆಯುತ್ತದೆ.
#PragatiKaPMMitra”
PIB Headquarters
कोविड-19 पर पीआईबी का बुलेटिन
|
|
· देशव्यापी टीकाकरण अभियान के तहत अब तक टीके की कुल 219.60 करोड़ खुराक  दी गई
· पिछले 24 घंटों में 1,60,714 खुराक दी गई
· भारत में इस समय सक्रिय मामलों की संख्या 19,398
· सक्रिय मामले 0.04 प्रतिशत
· मरीजों के स्वस्थ होने की दर इस समय 98.77 प्रतिशत
· पिछले 24 घंटों में 3,619 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,41,00,691 हुई
· पिछले 24 घंटों में 2,208 नये मामले दर्ज
· दैनिक पॉजिटिविटी दर 1.55 प्रतिशत
· साप्ताहिक पॉजिटिविटी दर 1.12 प्रतिशत
· अब तक कुल 90.05 करोड़ जांच की जा चुकी हैं; पिछले 24 घंटों में 1,42,704 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
संघ लोक सेवा आयोग
सुश्री सुमन शर्मा, आईआरएस  ने आज संघ लोक सेवा आयोग के सदस्य के रूप में पद और गोपनीयता की शपथ ली
सुश्री सुमन शर्मा, आईआरएस  ने आज यूपीएससी के सदस्य के रूप में पद और गोपनीयता की शपथ ली. यूपीएससी के अध्यक्ष डॉ. मनोज सोनी ने उन्हें शपथ दिलाई।
भारतीय राजस्व सेवा  1990 बैच के एक अधिकारी के रूप में सुश्री सुमन शर्मा नें अपने 30 से अधिक वर्षों के शानदार करियर में कई महत्वपूर्ण पदों पर काम किया है, और अंतरराष्ट्रीय कराधान, स्थानांतरण मूल्य निर्धारण, निर्यात प्रोत्साहन योजनाएं और विद्युत व्यापार करार आदि विषयों के साथ निकटता से जुड़ी रही हैं। सुश्री शर्मा को आयकर विभाग के इन्वेस्टिगेशन विंग में काम करते हुए “अवार्ड फॉर द बेस्ट सर्च” का पुरस्कार दिया गया था। विदेश व्यापार के अतिरिक्त महा निदेशक, सीएलए, नई दिल्ली, के रूप में उन्होंने उत्तरी क्षेत्र में स्थित सभी निर्यातकों के लिए निर्यात प्रोत्साहन योजनाओं को सँभाला।
सुश्री शर्मा ने ड्यूक यूनिवर्सिटी, नॉर्थ कैरोलिना, यूएसए में बजट पूर्वानुमान पर मिड करियर कोर्स और एमडीआई गुरुग्राम, आईआईएम, बैंगलोर और आईबीएफडी एम्स्टर्डम, नीदरलैंड में प्रबंधन पाठ्यक्रम में भी भाग लिया है।
वर्तमान में सुश्री सुमन शर्मा प्रबंध निदेशक सोलर एनर्जी कॉरपोरेशन ऑफ इंडिया  के पद पर कार्यरत थीं। एसईसीआई के प्रबंध निदेशक के रूप में उनके कार्यकाल के दौरान कंपनी ने अपने राजस्व और मुनाफ़े में महत्वपूर्ण वृद्धि हासिल की। इनके कार्यकाल के दौरान कंपनी ने ‘मिनी रत्न’ का दर्जा भी प्राप्त किया। सुश्री शर्मा को नीतिगत सुधारों से संबंधित विभिन्न बोर्डों और समितियों के सदस्य/अध्यक्ष के रूप में भी नामित किया है।
प्रधानमंत्री कार्यालय
हम गुरु साहिबों के सपने को साकार करने के लिए निरंतर काम करते रहेंगे: प्रधानमंत्री
प्रधानमंत्री श्री नरेन्द्र मोदी ने आज हेमकुंड साहिब रोपवे के बारे में प्रसन्नता व्यक्त करने और विनम्र शब्द बयां करने के लिए जत्थेदार श्री अकाल तख्त साहिब, प्रमुख आध्यात्मिक हस्तियों सहित सिख समुदाय के सम्मानित सदस्यों का धन्यवाद किया। उन्होंने संगत को गुरु साहिबों के सपने को साकार करने के लिए निरंतर काम करते रहने का आश्वासन दिया। पत्र सूचना कार्यालय के कई ट्वीट पर अपनी राय व्यक्त करते हुए प्रधानमंत्री ने ट्वीट किया: ‘“जत्थेदार श्री अकाल तख्त साहिब, प्रमुख आध्यात्मिक हस्तियों सहित सिख समुदाय के सम्मानित सदस्यों ने हेमकुंड साहिब रोपवे पर प्रसन्नता व्यक्त की है। मैं उनके विनम्र शब्दों के लिए उनका धन्यवाद करता हूं और मैं संगत को विश्वास दिलाता हूं कि हम गुरु साहिबों के सपने को साकार करने के लिए निरंतर काम करते रहेंगे।’
रक्षा मंत्रालय
एमओडी ने रक्षा और एयरोस्पेस क्षेत्र में उत्कृष्टता के लिए रक्षा मंत्री पुरस्कार, 2021-22 को सुविधाजनक बनाने के उद्देश्य से ऑनलाइन पोर्टल शुरू किया
ऑनलाइन आवेदन जमा करने की अंतिम तारीख 29 सितंबर, 2022 है
रक्षा मंत्रालय ने रक्षा और एयरोस्पेस क्षेत्र में उत्कृष्टता के लिए रक्षा मंत्री पुरस्कार, 2021-22 के लिए आवेदन करने के उद्देश्य से एक ऑनलाइन पोर्टल शुरू किया है। रक्षा उत्पादन विभाग  के तहत गुणवत्ता आश्वासन महानिदेशालय  के प्रबंधन में दिए जाने वाले रक्षा मंत्री पुरस्कारों का उद्देश्य रक्षा विनिर्माण में आत्मनिर्भरता हासिल करने और भारतीय रक्षा उद्योगों  द्वारा स्वदेशीकरण, नवाचार और निर्यात के क्षेत्र में उत्कृष्टता को पुरस्कृत करने के लिए सरकार की ‘मेक इन इंडिया’ पहल को प्रोत्साहन देना है।
इस पहल से रक्षा और एयरोस्पेस क्षेत्र में औद्योगिक आधार बढ़ाने की सहूलियत दी जाएगी, निजी उद्योगों विशेषकर एमएसएमई/ स्टार्टअप खंडों से ‘छिपे रत्नों’ की पहचान की जाएगी और दूसरों के लिए उन्हें रोल मॉडलों के रूप में प्रचारित किया जाएगा।
विभिन्न श्रेणियों के तहत रक्षा मंत्री पुरस्कारों के लिए आवेदन सिर्फ ऑनलाइन पोर्टल  के माध्यम से स्वीकार किए जाएंगे और पुरस्कारों के लिए आवेदनों को भी ऑनलाइन ही आगे बढ़ाया जाएगा। आवेदन जमा करने की अंतिम तारीख 29 सितंबर, 2022 निर्धारित की गई है। डीजीक्यूए की आरएम अवार्ड सेल पोर्टल और हेल्पलाइन सुविधा का प्रबंधन करेगी। 
2021-22 के लिए पुरस्कार डीईएफएक्सपो-22 को प्रस्तुत किए जाएंगे, जिसका आयोजन 18 से 22 अक्टूबर, 2022 तक गांधीनगर, गुजरात में होना है।
प्रधानमंत्री कार्यालय
प्रधानमंत्री ने पुली थेवर को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने वीर पुली थेवर को उनकी जयंती पर श्रद्धांजलि दी है।
प्रधानमंत्री ने ट्वीट किया;
"मैं बहादुर पुली थेवर को उनकी जयंती पर श्रद्धांजलि देता हूं। उनकी वीरता और उनका दृढ़ संकल्प अनगिनत लोगों को प्रेरणा देता है। वे साम्राज्यवाद का विरोध करने में सबसे आगे थे। उन्होंने हमेशा लोगों के लिए लड़ाई लड़ी।"
"மாவீரன் பூலித்தேவருக்கு அவரது பிறந்த நாளில் வணக்கங்களை செலுத்துகிறேன். அவரது வீரமும் உறுதிப்பாடும் எண்ணற்றோருக்கு ஊக்கமளித்து வருகிறது. முன்னணியில் நின்று அந்நிய ஏகாதிபத்தியத்தை எதிர்த்து போரிட்டவர். மக்களுக்காக எப்போதும் தளராது பாடுபட்டவர்."